JohanHeinsen/ENO huggingface dataset:
Odense Adresse-Contoirs Efterretninger, 1809-07-18
Avertissements. Fra Pressen er udkommen: Om Fattigvæsene, i Sønder-Tranders Sogn, fra Begyndelsen af 1804 til Slutningen af 1808, ved A. P. Meden, resid. Kapellan til Frue Kirke i Aalborg og Sognepræst til S. Tranders. Jndholden er Første Afdeling. Fattigvæsenets Tilstand i S. Tranders Sogn, førend den ny Jndretning begyndte. Anden Afdeling. Den ny Jndretnings første Basis. Tredie Afdeling. Underretning om Fattigvæsenets Forhandlinger i hvert af de forløbne fem Aar, tilligemed summarisk Jndhold af Regnskabet ved hvert Aars Slutning. Fjerde Afdeling. Hvad de Fattige og Huusfolk i S. Tranders Sogn have fortjent med Arbeide fra 1804 til 1808. - Den faaes for 2 Mk. 4 s. paa Adressecomtoiret. Kongens og Dronningens Portraiter, af Flint, er at faae tilkjøbs paa Adressecomtoiret for 4 Mk. 8 s. Stk., Herved bekjendtgjør jeg de ærede Herskaber paa Landet, at jeg Undertegnede er ankommet hertil, og agter at fortsætte Arbeidet saavel i Staden som paa Landet. Faaborg den 17 Juni 1809. S. F. Langvitz, Skorsteensfeier, logerer hos Niels Bendixens Enke. Reisende med og uden for de Kongl. Poster, beværtes paa det bedste og billigste med Forfriskninger, i Stuen No. 9 paa store Kiøbmager-Gade, lige for Postgaarden. Kiøbenhavn i Juni 1809 P. Antoni.
Odense Adresse-Contoirs Efterretninger, 1809-07-18
Ved Udbrud sidste Nat ere 2de, som mistænkelige, paa Hindsholm anholdte og hertil opbragte Personer undvigte fra deres Forvarings=Sted paa Raadhuset nemlig: a, er Ungkarl, navnlig Hans Larsen, 20 Aar gammel, høi af Væxt, temmelig føer af Lemmer, glat af Ansigt, har lyst Haar, var iklædt en blaae Trøie, en stribet Hvergarns Vest, blaae Buxer, hvide Strømper samt Pampusser paa Fødderne; og b, et Fruentimmer, navnlig Kirsten Sørensdatter fød paa Sletten, henimod 30 Aar gammel, middelmaadig af Væxt, seer godt ud iført en rød Nattrøie, er grønt Hvergarns og blaat Bays Skjørt, et blaatærnet Forklæde, blaae Strømper paa Benene og en mørkblommet Kattuns Hue paa Hovedet.
Odense Adresse-Contoirs Efterretninger, 1809-07-18
Mandspersonen har den 2 Novbr. f. A. forladt Haastrup Sogn og Lægdet og omflakket med sin Fader en gammel Skjærsliber navnlig Lars Sørensen, omkring i Landet, og Fruentimmeret, som siger at være forlovet med ham, har i lang Tid været Omløberske. Skulle disse antræffes, beder jeg dem anholdt og mig Efterretning derom meddeelt. Kjerteminde den 2 Juli 1809. J. Bluhme.
Odense Adresse-Contoirs Efterretninger, 1809-07-18
J en meget behagelig Egnen 3/4 Miil fra Odense, meest paa den nye Landevei, er et smukt grundmuret Lyst=Sted, for faa Aar siden nyt opbygt, hvorudi mahlede og gibsede Værelser med store Ruder i Vinduerne, til Salg, hvortil, foruden andre Beqvemmeligheder, som Staldrum til 4 Heste med Vogskuur en meget important Frugthauge af fine gode Frugter, en dito indhegnet Skovhauge med Over- og UnderSkov i den frodigste Vext, circa 6 Tdr. Pløielland, hvoraf 12 Skpr. i Aar ere besaaede med Boghvede, en betydelig Eng hvor der alt nu kan avles en 12 til 16 Læs Høe men betydelig ved Kultur kan forbedres hvor ogsaa god og næsten uopskiærlig Tørv kan erholdes: tillige anmerkes at med Stedet følger en Huusmand, som foruden den aarlige Landgilde af Huset maae gjøre en Ugedag frit til Eieren, med mere hans Fæste udviser.
Odense Adresse-Contoirs Efterretninger, 1809-07-18
For en reel Liebhaber kan Pengenes Betaling blive, ligesom Prisen derfore meget antagelig, hvorom nærmere kan erholdes Efterretning naar man henvender sig til Adressecomtoiret.
Odense Adresse-Contoirs Efterretninger, 1809-07-18
Den 2 Juni blev ved høi lys Dag et Tyverie begaaet paa Kosterslef Mark hos en eenlig boende Huusmand paa den Maade, at Muren i et Tavl blev udbrudt, hvorigjennem Tyveriet blev udført. Gjerningsmanden, som befandtes at være 2de Qvinder, blev paa Marken med Kosterne anholdt: men kun den ene af dem, som er den saa kaldte Pede Lottesens Maren, er heftet, hvorimod den anden, som kaldes Christiane eller Anne Dorthea, og som mueligen kan være en forklædt Mandsperson, fandt Leilighed til at undvige, efterat samme med en Kniv havde tilføiet den Bestiaalne adskillige Snit i Ansigtet og mishandlet hende saaledes, at denne faldt død til Jorden. Den Undvigte er af middelmaadig Høide, skal see godt ud, og var iført en rød Nattrøie, Værgarns brunt Skjørt blaatærnet Forklæde grøn Soelhat og Hue samt blaae Strømper. Vedkommende Øvrigheder saavelsom Sognene og Færgestæderne anmodes, at have vaaget Øie og at anholde den Ommeldte som en for det Almeene farligt Menneske, og, efter Anholdelsen, at meddele Underretning til Stifts=Øvrigheden, eller nedennævnte Herred, som erstatter de medgaaende Omkostninger. Lunde, Scham og Schoubye Herreds=Kontoir d. 10 Juni 1809. M. Knutzen.
Odense Adresse-Contoirs Efterretninger, 1809-07-18
Veste Slags Apelsiner er at bekomme for billig Priis hos Konditor Bang. paa Nørregade. Sludegaard i Frørup Sogn under Baroniet Holckenhavn, der staaer for Hartkorn Ager og Eng 16 Tdr. 3 Skpr. 1 Alb. og Skovskyld 2 Fdkr. 2 Alb., hvortil er et Areal af omtrent 250 Tønder Land, hvorpaa kan holdes mellem 30 til 40 Køer foruden Ungqvæg, bliver stillet til offentlig Auctil Bortfæstning paa Baroniets Birketing i Roesilde Bye Torsdagen den 27 Julii næstkommende om Formiddagen Kl. 11. efter de Kondirinner, som paa Auctionsstedet Holckenhavns Skriverstue vil findes til Eftersyn; Afgrøden af dette Aars Sæd, som er omtrent 90 Tdr. Korn af alle Slags, følger efter Anordningerne Gaarden, ligesom lovbefalet Besætning og Jnventarium bliver overleveret den Fæstende ved lovlig Syn til Gaardens Drift. Gaarden, som er hovningsfrie, modtages strax fra Auctionsbudets Approbation; den er ved vedligeholdt og beqvem til enhver Families Beboelse, ligesom ved Gaarden findes det Fornødne af Gjersel og god Tørvertjær, samt Jorderne af de bedste som findes paa den Egn; hvilket til de Lysthavendes Efterretning herved bekjendtgjøres. Holckenhavn den 5 Juli 1809. J. Sørensen, Forvalter.
Odense Adresse-Contoirs Efterretninger, 1809-07-18
Da her i Odense for nogen Tiden er død i ugivt Stand, Peder Tolderlund, og det er bleven anmeldt at han skal have efterladt sig endeel Arvinger af Fuld-og HalvSødskende, som skal findes i Kjøbenhavn, Korsøer, Lolland, og her i Odense med flere Steder; saa tilkjendegives disse Arvinger: at dette Boe foretages til Behandling og Deling den 22 Julii næstkommende Formiddag Kl. 10 paa Odense Raadstue; hvilket Sted de samtlige Vedkommende selv eller ved Fuldmægtig ville møde, for at lagttage deres Ret. Odense Raadstue den 3 Juli 1809. Lindved. Trojel. Bergmann. 7 a 300 Rd. er at faae til Laans førstkommende 11 December imod got Pant i Jordegods og lovlig Rente. Hvem samme behøver, adresserer sig til Borring paa Rønnemoesegaard, som giver nærmere Efterretning. Ved en Feil af mit Haandskrifts Afskriver, en Feil jeg siden i Correcturen har overseet, fordi man i denne let læser hvad der burde staae og ei hvad der staaer, findes i min Bog, Dannersprogets Retskrivning og Toneklangt S. 27 Lin. 23, S. 167 Lin. 19, S. 168 Lin. 3 Analogien for Etymologien, samt nogle Steder Ortographifor Orthographis hvilke Feil de ærede Læsere ombedes at rette. Naar man ei har Tid til at afskrive sidste Gang sit Haandskrift selv, og man i et tydsk Bogtrykkeri skal lade trykke danske Bøger, kunne let de Smaaseil, der i dette lille Skrifville bemærkes, indsnige sig. Kiel 3 Juli 1809. F. Høesh-Guldberg. Professor.
Odense Adresse-Contoirs Efterretninger, 1809-07-18
At jeg er henflyttet i mit iboende Huus No. 299 i Vestergade, bekjendtgjøres herved til Efterretning for Jnden= og Udenbyes, som maatte behøve noget Kandestøber=Arbeide, forsikrende Enhver en redelig og billig Behandling. Ligesaa kjøbes af mig gammelt Tin. Odense den 3 Juli 1809. S. P. Sørensen, Kandestøber.
Odense Adresse-Contoirs Efterretninger, 1809-07-18
Huset No. 554, beliggende paa Graverne her i Odense, tilligemed et godt Brændeviinstøi og dertilhørende Redskaber; er strax at faae til Kiøbs, naar Liebhaberne derom behager at accordere med Eieren Hans Madsen. Da Enken efter afgangne Gaardfæster Jens Nielsen Jost i Lindelse paa Grevskabet Langelands Gods, ei tilfulde skal være vidende om Boets Gield; Saa har hun begjert fornøden Jndkaldelse publiceret i de offentlige Tidender. Anlediget heraf indkaldes nu 3de Gange i Stiftets offentlige Tidender og de Kjøbenhavnske Berlingske Aviser, med 12 Ugers Varsel, enhver, der maatte formene at have Fordring paa Boet, at fremkomme med lovlig Legitimation ved Skiftet i Stervboegaarden, næstkommende 31te August, Formiddag Kl. 10 Slet, til hvilken Tid Debitorerne tillige ville indfinde sig og betale deres Skyld. Tranekier, 8de Juni 1809. Voigt constitueret Skifteforvalter.
Odense Adresse-Contoirs Efterretninger, 1809-07-18
Af et betydeligt Antal udsøgte gode Riga Maste=Træer, af 31 til 43 1/2 Alens Længde dansk Maal, og fuldkommen Tykkelse vel proportioneret, kan Liebhabere efter Behag faae enkelte og flere Træer. Aalborg den 19 Mai 1809. Niels Christian Brix.
Odense Adresse-Contoirs Efterretninger, 1809-07-18
Skrædersvend Frantz Klubmann, en Tydsker, gik af mit Arbeide 8 Dage før Pindse d. A. og tog Arbeide i Faaborg. For2 Uger siden ved mit Ophold i Faaborg yttrede han gjerne at tage til mig igjen, og paa hans indstændige Bøn, at giøre ham en Forstrækning til trængende Fornødenheder, tildeelte jeg ham den efter Løvte, om kort Tid at komme til mig. Klubmand ville hemmelig forlade Faaborg og reise til FlensMen tilmeldet mig af en Ven i Faaborg, at benævnte Frantborg; han bliver forholdt sammesteds, men ved min Ankomst der, er han ingensteds at finde ikke allene at bedrage mig, men endnu mere at udsige til Rettens Betientere, at har havde sendt Pengene med Feldberedermester Christen Raun i Svendborg, hvilket, da det er Usanhed, indeholder en ærerørig beskyldning for en ærlig og honet Mand. Af dette Anførte er min Erindring til alle Skrædermestere, paa hans agtende Reise til det Holsteenske, at de vogte dem for denne Bedrager og Ærebeskylder. Svendborg den 18 Juni 1809. J. Breum, Skrædermester.
Odense Adresse-Contoirs Efterretninger, 1809-07-18
For en ferm Huusholderske, som got forstaaer Madlavning m. v., er en Plads ledig paa en Herregaard her i Fyen til førstkommende Novbr., naar hun melder sig paa Adressecomtoiret, og kan fremvise paalidelige Vidnesbyrd.
Odense Adresse-Contoirs Efterretninger, 1809-07-18
Da det Fyenske ridende Jægerkorps efter Kongelig allerhøieste Resolution skal forstærkes, ville det frivillige og utjenstpligtige unge Mandskab, som ønske at indtræde i Samme, snarest mueligt melde sig i Korpsets Kantonnement, Hverringe paa Hindsholmen hos R. Juel, Ritmester og Chef for Korpset.
Odense Adresse-Contoirs Efterretninger, 1809-07-18
Paa Odense store Apothek er at bekomme, fiin Provensolie i store og smaae Glas, bedste gl. Rom, ungre dito, Fransk Brændeviin, Vine, Kaffebønner og flere Urtekramvare; Alt til billigste Priser. J. Andersen.
Odense Adresse-Contoirs Efterretninger, 1809-07-18
God Hollænderost er at faae hos From Bager.
Odense Adresse-Contoirs Efterretninger, 1809-07-20
Længe kjendte man kun det Østerrigske Hofs Krigs Manifest af Navnet, indtil de franske Journaler nu, ved at levere samme in extenso, have tilfredsstillet den almindelige Længsel. Ogsaa er samme særskilt udkommet i Paris, under Titel: "Declaration et Manifeste de la Cour de Vienne &c. Følgende koncentrerede Udtog af dette vidtløftige Artstykke, vil forhaabentlig her læses med Jnteresse: "Skjøndt alle de Artikler i Presburger-Traktaten, som vaalagde Østerrig tunge Offere, paa det nøieste opfyldtes, bleve dog de, der vare bestemte til Østerrigs Lettelse, enten aldeles ikke, eller med vilkaarlige Forandringer, eller først efter møisommelige Underhandlinger fuldbyrdede. Neppe een eneste Betingelse, der angik det Keiserlige Hofs, dets Prindsers eller Undersaatters Jnteresse, blev i sin hele Omfang tilfredsstillende opfyldt. Erkehertugerne, daværende Kurfyrste af Salzburg og den tydske Ordens Stormester opnaaede aldrig de dem lovede Besiddelser og Jndkomster. Ligesaa lidet Erkehertugen, daværende Landgreve af Breis. gau. Disse Prindsers retfærdige Fordringer bleve behandlede som Gienstande, der ikke fortjente nogen alvorlig Undersøgelse. "Samme Skjebne havde enhver Klage over de Keiserlige Undersaatters og Kassers fornærmede Jnteresse. Fra den Dag, da Freds-Jnstrumenterne udvexledes, skulde ingen tvungne Leverancer meere finde Sted. Desuagtet skeet, nye trykkende Fordringer til den Franske Armees Underholdning, og paa end flere Maader leed Østerrig et Tab, der blounder disse 2 Rubriker kan anslaaes til 24 Millioner Gylden. Jmidlertid haabede Hs. Majestæt formedelst disse store Opofrelser i uforstyrret Roe at kunne arbeide for sit Folks Vel, sine Staters bedre indvortes Organisation. Men ligefra Presburger=Freden til nærværende Øieblivar det den Franske Regjerings uafbrudte Bestræbelse ved alle Midler at hindre denne fredelige Plan. Hs. Keiserlige Majestæt blev ved nye og betænkelige Anmodninger indviklet i de ubehageligste Discussioner. Man forlangte for bestandig en Militair=Kommunikation gjennem de Keiserlige Stater mellem Venedig og Provindserne hiin Side det Adriatiske Hav. Forgiæves indvendte man, at Republiken Venedig aldrig havde havt, eller forlangt slig Forret; at det Østerrigske Littorale var fattigt paa Levnetsmidler: at flere Stater kunde deraf tage Anledning til lignende Fordringer. Keiserens engang erklærede Villie, Trudslen at fornye Krigen, og umiddelbar at skride til Grændse Provindsernes Besættelse - disse vare de uimodstaaelige Argumenter, som enhver Jndvending maatte vige forAndre Grunde har det Franske Kabinet i alle senere Underhandlinger aldrig brugt.
Odense Adresse-Contoirs Efterretninger, 1809-07-20
Nu bemægtigede en Russisk Flaade sig Havnen Cattaro. Skylden laae i de Franske Befuldmægtigedes Nølen; Østerrig maatte lide for Disses Forsømmelse. Omsonsk opbød Hs. Majestæt Alt, for at overbevise Frankerig om sine Hensigters Reenhed; Omsomst at man tillod den forlangte Gjennemmarsch, at man spærrede sine Havne for Russiske og Engelske Skibe, at man endog tilsidst selv udrustede Tropper, for i Forening med de Franske at tvinge Cattaro til Overgivelse! Det Østerrigske Gebeet paa høire Bred af Jsonzo blev behandlet og organiseret som en Fransk Provinds, Krigsfangerne vendte ikke tilbage; Braunau blev ikke tilbagegiven, og den store Franske Armee forblev i Tydskland, og truede bestandig fra Bayern og Franken Østerrigs Grændser. Cattaro tjente kuns til Paaskud; de sande Bevæggrunde viste sig snart. "J Presburger=Traktaten havde man uden nogen Modsigelse optaget den Titel af Tydsklands Keiser.
Odense Adresse-Contoirs Efterretninger, 1809-07-20
Keiseren troer sig ikke beføiet til at gjøre Indgreeb i fremmede Staters indvortes Forholde. Det er ikke Frankerig, for hvis Vel Hs. Majestæt stedse levende vil interessere sig, men det System, som fører den ubestemte Titel af et Fransk Rige, der har frembragt den nuværende Forvirring. Naar i Stedet for dette udelukkende System Maadehold, alle Staters gjensidige Uafhængighed og Forbundenes Hellighed indføres, ere Hs. Majestæts Ønsker opnaaede. Hvorvidt disse retfærdige Ønsker skulle opnaaes, staaer i Forsynets Haand. Kuns saa meget tør Hs. Majestæt love, at han aldrig vil angribe andre Staters velerhvervede Rettigheder, Uafhængighed og Sikkerhed, og at, om Lykken i denne Krig svarer til hans Vaabens Retfærdighed, skulle Krigens Resultater findes i den lykkeligste Overeensstemmelse med Hs. Majestæts Naboers Jnteresse og Europas fælleds Vel.
Odense Adresse-Contoirs Efterretninger, 1809-07-20
Man har aldrig læst flere Forslag af Preussiske Officerer end efter hiint mærkværdige Jena=Slag. Saaledes anbefaler en af disse Herrer nu et Slags Kavallerie=Kolonier. Der skulde nemlig anvises sligt en Korps øde Landstrækninger, de nødvendige Bygninger opføres, Redskaber, Sædekorn, Heste og Vaaben leveres dem en for alle Gange, og derefter kunde de drage deres Sold af Jordens Dyrkning, som tildeeltes dem frie for alle Skatter og Afgivter. Disse militære Kolonister maatte idelig øves i Vaaben, for altid paa første Vink at kunne ile til Landets Beskyttelse. Det Beste ved Forslaget er, at Staten paa denne Maade ey allene ingen arbeidende, Hænder tabde; men forøgede endog Antallet af disse. Man fortæller endnu om sal. Schill, at for hans Begravelse blev Hovedet afskaaret og af Hollænderne bortført i Viinspiritus, som og, at han efter Stralsunds Jndtagelse erklærede sig for Hertug af Pommern. Siden Trediveaarskrigen har man ellers ikke i Tydskland havt noget Exempel paa slig en Partie=Anfører. Dengang var det nemlig den tapre Grev Peter Ernst v. Mannsfeld; men denne spilte sin Rolle meget længer og lykkeligere end Schill. Han havde ofret den Evangeliske Union sin Jver og sin seierrige Kaarde. Med 4000 af ham selv hvervede Stridere indtog han 1618 Staden Pilsen i Bøhmen, førte derpaa allerne Krig med Keiseren, det saakaldte Ligue og Spanien, overvandt den store Tilly, førte Krigens Rædsel ind i Hjertet af de Østerrigske Stater, og slog sig over Schlesien og Ungarn igjennem til Fyrsten af Siebenbürgen, hvis Lunkenhed nødte ham at lade sine Soldater gaae fra hinanden, medens han selv tog Veien gjennem Bosnien og Dalmatien til Venedig, paa hvilken Reise Døden overraskede ham i November 1626, efterat han i aatte Aar havde spilt en udmærket Rolle paa 30 Aars Krigens Theater. Ey engang saa mange Uger varede Major Schills Løbebane, som vilde være det 19 Aarhundredes Mannsfeld, uden at betænke, at den vandrende Ridder=Aand for længe siden er uddød.
Odense Adresse-Contoirs Efterretninger, 1809-07-20
Befordringer og Afgang. under det danske Kancellie. Den 30 Juni er Procurator H. Friis udnævnt til Birkedommer og Skriver ved Baroniet Holsteenshuus Birker; Exam. Juris W. Riber ligeledes ved Grevskabet Muckadels Birk. - Under Admiralitetet: Den 17 Juni er W. Brown antegnet som Jndskreven ved Søecadetkorpset. Den 20 Juni ere Kadetterne Hillerup, Zahrtman, Bluhme, C. F. Grove, J. P. D. Holsten, Lawætz, C. C. Paludan, F. A. Paludan, Mau, Aschechoug og Warming antagne til Maanedslieutenanter. D. 21 Juni, Jndrolleringschefen og Overlodsen i Christiansands District, Kommandeur Bierck, i Naade og med Pension afskediget. Den 25 Juni, Artillerie=Lieutenant Kirkeby ved Fæstningen Christiansøe, efter Ansøgning, i Naade og med Pension afskediget; Kapitainlieutenant Juel beskikket til Jndrolleringschef og Overlods i Christiansands District. Den 27 Juni, A. Boug beskikket til Lodsoldermand for Moss Sohn og Krogstad, og J. Lorang til Lodsoldermand for Frederikshald og tilliggende Havne. - Under Rentekammeret. Den 12 Juni er Fuldmægtig i Rentekammeret, L. A. Cirsovius, udnævnt til Sognefoged i Bram stedt under Segeberg Amt. Den 1 Julii, Kand. Juis J. Sonner, til Kopiist i det jydske og lollandske Landvæsens=Kontoir, første Fuldmægtig i Rentekammerets danske og norske Kancellie, Secretair J. Schifter, til at være tillige Kasserer ved Rentekammerets danske og norske Kancellies Sportelkasse. D. 3die, Stift amtmand Thygeson, Kommandeur af Dannebrogen, efter Ansøgning, i Naade entlediget fra næstkommende 1 September af fra de ham anbetroede Embeder som Stiftbefalingsmand i Christiansands Stift og Amtmand for Nedenæs samt Raabøigdelangets Amter. - Under Finantscollegiet: Den 30 Juni er Kopiist J. Lund i Activfordringernes Contoir, under den Kongelige Finantskasse=Direction, udnævnt til Fuldmægtig Contoiret.
Odense Adresse-Contoirs Efterretninger, 1809-07-20
Avertissements. Fredagen den 1 Septbr. næstkommende om Formiddagen Kl. 10 Slet vorder, paa Odense Postgaard ved offentlig Auction, Hovedgaarden Holsegaard i Brenderup Sogn, Hindsgauls Amt dens Avling og Hollænderie med underliggende Tiender, sal. Krigsraad Wedells Stervboe tilhørende, bortforpagtet i 6 Aar fra anstundende 1 Mai 1810 og det enten med eller uden Hoverie, efter de Konditioner som forinden er til Eftersyn paa fornævnte Postgaard, Bramstrup, Søebyesøegaard og Kjersgaards Skriverstuer, fra hvilket sidste Sted Gaardens Eiendomme tillige forevises; der saaledes til Lysthavendes Efterretning kundgjøres. Bramstrup og Søebyesøegaard den 17 Juli 1809. Hansen. Hillerup.
Odense Adresse-Contoirs Efterretninger, 1809-07-20
Mandagen d. 30 Juli førstkommende bliver paa Oregaardefter Begjering af Hr. Brandt paa Schioldemose holdt offentlig Auction som begynder Kl. 9 Slet over adskilligt Boehave, Sengeklæder Linned og Gangklæder m.v., der herved til Lysthavendes Efterretning bekjendtgjøres. Birkholm den 18 Juli 1809. Andkiær.
Odense Adresse-Contoirs Efterretninger, 1809-07-20
Paa Søndag Aften den 23 Juli Kl. 9 giver den Kongelige privilegerede Fyrværker Dupuis fra Altona et stort Fyerværk i Slotshaugen i Odense. Jndholdet af samme vil erfares Dagen forud af de udgivende Plakater. Entree, koster 1 Rd. pro Persona. Billetterne faaes ved Jndgangen fra St. Hans Kirkegaard som aabnes Kl. 7, ogsaa forinden i hans Logie, næst ved Posthuset No. 36.
Odense Adresse-Contoirs Efterretninger, 1809-07-20
Hos Undertegnede faaes til billigste Priser, godt Bikube og Concept Papiir, Kaffebønner, Thee, Rosiner, Korender, Risengryn, Sagogryn, Salt, m. m.; tillige kan faaes god Bøgeaske til 5 Mk. Skjeppen. Odense den 19 Juli 1809. Hertz Salomon.
Odense Adresse-Contoirs Efterretninger, 1809-07-20
En gammelagtig Kone af anstændig Opdragelse ønsker sig som tilforn til en eenlig Familie eller Enkemand, at forestaae deres Huus, imod en billig Løn. Adressekomtoiret giver Efterretning om hendes Opholdsted.
Odense Adresse-Contoirs Efterretninger, 1809-07-20
En Reisende har for nogen Tid siden forglemt hos mig en fiin Haarhat i et Foutteral, uden at jeg veed eller har kundet opspørge hvem samme maatte tilhøre; hvilken kan af dens rette Eier afhentes imod at opgive dens behørige Kjendemærker, og dette Avertissements Bekostning. Svendborg den 17 Juli 1809. Carl Schultz, Færgemand ved Svendborg Færgested.
Odense Adresse-Contoirs Efterretninger, 1809-07-20
Herved bekjendtgiøres foreløbig, at der bliver solgt endeel Læs Tørv ved Auction paa Krogshøygaard sidst i Julii Maaned i Fald Veirliget tillader det, samt endeel tørre Fyrfjelle, hvoriblant nogle Planker af omtrent 20 Alens Længde og 2 Tommers Tykkelse. - Dagen bliver nøiere bestemt.
Odense Adresse-Contoirs Efterretninger, 1809-07-21
Endvidere har Gouvernøren over Mühren og Schlesien, Grev v. Lazantzky, allerede under 8de d. M., som en Følge af Erkehertug Karls Rettrade, udstædt den Franzoserne almindelig forudgaaende Bekjendtgjørelse, hvori han formaner Brünns Jndvaanere til at opføre sig som rolige, fornuftige og fredelige Borgere, der ved Orden, og Velvillie gjøre deres mueligste Flid for at opfylde Fjendens Fordringer, hvorved de ligesaa vist kunne gjøre Regning paa Skaanseel som Viens Jndbyggere. Greven vil i intet Tilfælde forlade denne gode Stad, men deele Skjebne med Borgerne &c. &c. Hs. K. K. Apostoliske Majestæt, Keiser Frantz, erfarer man at være kommen til Presburg i beste Velbefindende den 26 Juni, paa hvilken Dags Aften det i 3 Nætter fortsatte Bombardement paa denne ulykkelige Stad, som lagde 80 Huse i Aske og meere eller mindre ødelagde et langt større Antal, netop tog sin Begyndelse. -J Vien er i de sidste 8 Dage flere Personer deels indspærrede og deels fusileerte for oprørske Ord eller Handlinger.
Odense Adresse-Contoirs Efterretninger, 1809-07-21
Feldtmarskal Chast eller skal sidst have staaet i Nærheden, af Stuhlweissenburg i Ungarn.